《暗香·白莲。章曼仙招社集于法源寺，以暗香疏影赋寺中花木》
清代·夏孙桐

露铅欲滴。照小池静影，亭亭枝立。耐暑玉肌，出水清凉总如拭。

立曳风裳淡冶，宜对我、山人衣白。看尽日、有恨无言，幽思入吟笔。

岑寂。众香国。便证与静因，供佛初折。闹红尽涤。端合芬陀署禅室。

一向茶烟榻畔，浑未觉、西风消息。甚处素心伴杳，涉江暗忆。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。